นักลงทุนเทขาย TCC ฉุดราคารูดติดฟลอร์หลังแรลลี่ยาวเกือบเดือน
นักลงทุนเทขาย TCC ฉุดราคารูดติดฟลอร์หลังแรลลี่ยาวเกือบเดือน ล่าสุดปิดตลาดวันนี้ที่ระดับ 0.80 บาท ปรับตัวลดลง 0.33 บาท หรือ 29.20% สูงสุดที่ 1.14 บาท ต่ำสุดที่0.80 บาท ด้วยมูลค่าซื้อขาย 147.98 ล้านบาท
1 พ.ย. 2561

ผู้สื่อข่าวรายงานว่า ราคาหุ้นบริษัท ไทย แคปปิตอล คอร์ปอเรชั่น จำกัด (มหาชน) หรือ TCC ปิดตลาดวันนี้ที่ระดับ 0.80 บาท ปรับตัวลดลง 0.33 บาท หรือ 29.20% สูงสุดที่ 1.14 บาท ต่ำสุดที่0.80 บาท ด้วยมูลค่าซื้อขาย 147.98 ล้านบาท

โดยราคาหุ้น TCC ปรับตัวลดลงอย่างหนักจนทำจุดต่ำสุด (Floor) ที่ 0.80 บาทในวันนี้ หลังจากก่อนหน้านี้ราคาหุ้นปรับตัวขึ้นมาอย่างต่อเนื่องนับตั้งแต่วันที่ 25 ต.ค.2561 ซึ่งราคาหุ้นอยู่ที่ระดับ 0.95 บาท หรือคิดเป็นการปรับตัวขึ้นถึง 18.94% ภายในระยะเวลาเพียง 4 วัน อย่างไรก็ตามราคาหุ้นวันนี้ปรับตัวลดลงหลังจากถูกแรงเทขายออกมาอย่างหนักโดยมีมูลค่าการซื้อขายสูงถึง 175,459 ล้านบาท จากเดิมมูลค่าการซื้อขายเฉลี่ยที่ 60 ล้านบาทต่อวัน
ขณะที่ลักษณะการปรับตัวของราคาหุ้นที่ผ่านมาปรับตัวเป็นขาขึ้นมาเป็นระยะเวลา 1 เดือน นับตั้งแต่วันที่ 24 ก.ย.2561 ตั้งแต่ราคาหุ้นอยู่ที่ระดับ 0.52 บาท